<classify> MKUU wa Wilaya ya Kishapu mkoani Shinyanga, Nyabaganga Talaba amesema mimba za utotoni zimekuwa mashine za kutolea fedha ATM kwani baadhi ya watendaji wamekuwa wakizutumia kutengeneza fedha.Amesema kumekuwa na mchezo unaofanyika upande wa wazazi, polisi, watendaji wa kata na vijiji, walimu na madaktari kutafuta fedha kwa njia ya matukio ya mimba kwa wanafunzi wanapozipata kwa kupindisha ukweli.Ameyasema hayo juzi wakati wa kutangaza wanafunzi waliochaguliwa kujiunga na kidato cha kwanza mkoani Shinyanga huku akieleza kuwa wasichana wameonekana kufanya vizuri ila bado kuna changamoto za mimba mashuleni.Wilaya ya Kishapu pekee kwa mwaka 2019 wamebaini mimba mashuleni 56 na zilizofikishwa mahakamani ni mimba 30 na ambazo bado zinafanyiwa upelelelezi ni mimba 26, alisema Talaba.Mwenyekiti wa Halmashauri ya Wilaya ya Kishapu, Boniface Butondo alisema inauma pale mtoto wa kike umri mdogo akipata mimba lakini uwepo mkazo kwa walimu kuwapima wanafunzi kila baada ya miezi mitatu wasisubiri fununu ya mwanafunzi mwenye mimba.Ofisa Elimu Mkoa wa Shinyanga, Mohamed Kahundi alipokuwa akisoma muhtasari wa kikao cha mwaka jana wakati wa kutangaza matokeo ya wanafunzi waliochaguliwa kuingia kidato cha kwanza mwaka huu, alisema mwaka jana kulikuwa na mimba 66 mashueni kati ya hizo mimba sita zilitoka katika shule za msingi.Kaimu Kamanda wa Polisi mkoani Shinyanga, Claud Kanyorota alisema shida kubwa iliyopo katika suala la mimba ni wao viongozi kushindwa kusimamia kikamilifu na jamii au wazazi kuendelea kuficha ukweli.Mwakilishi kutoka Kitengo cha Ofisi ya Rais, Tawala za Mikoa na Serikali za Mitaa kwa Mkoa wa Shinyanga, lphonce Kasenyi alisema mwanafunzi ni sawa na nyara za serikali hivyo inatakiwa itungwe sheria ndogondogo kwa wale ambao hawana uelewa na wengine wanafanya makusudi.Pia Katibu Tawala Mkoa wa Shinyanga, Albert Msovela aliyekuwa mwenyekiti wa kikao hicho, alisema yawepo maadhimisho nini kifanyike kutokomeza mimba mashuleni pamoja na kutolewa miongozo kwa halmashauri zote ikiwemo upimwaji wa wanafunzi mimba mara kwa mara kama sheria inavyoeleza.  <topic>: kitaifa 